കോൺഫെഡറേഷൻസ് കപ്പ് ഫുട്ബോളിൽ ലോക ചാംപ്യന്മാരായ ജർമ്മനിക്ക് ജയത്തോടെ തുടക്കം . പൊരുതിക്കളിച്ച ഓസ്ട്രേലിയയെ രണ്ടിനെതിരെ മൂന്ന് ഗോളുകൾക്ക് ജർമ്മനി കീഴടക്കി . ആദ്യ പകുതിയിൽ ജർമ്മനി 2 - 1ന് മുന്നിലായിരുന്നു . 2016ലെ യൂറോ കപ്പിനുശേഷം ജർമ്മനിക്കെതിരെ ഒരു ടീം ആദ്യമായാണ് രണ്ട് ഗോൾ നേടുന്നത് . ഒന്നാം പകുതിയിൽ നിറംമങ്ങിപ്പോയ ഓസ്ട്രേലിയ രണ്ടാം പകുതിയിൽ ഉജ്വലമായി തിരിച്ചുവരുന്നതാണ് കണ്ടത് . നിരവധി മികച്ച നീക്കങ്ങൾ അവരിൽ നിന്നുണ്ടായി . കളി തീരാൻ നാല് മിനിറ്റുള്ളപ്പോൾ ഓസ്ട്രേലിയ പരിചയസമ്പന്നനായ ടിം കാഹിലിനെ ഇറക്കിയെങ്കിലും സമനില നേടാനായില്ല . അവസാന നിമിഷം അവർ കഷ്ടിച്ചാണ് ടിമൊ വെർണറിന്റെ ഒരു ഗോൾശ്രമത്തിൽ നിന്ന് രക്ഷപ്പെട്ടത് . അഞ്ചാം മിനിറ്റിൽ തന്നെ സ്റ്റിൻഡലിന്റെ ഗോളിലാണ് ജർമനി ആദ്യം മുന്നിലെത്തിയത് . എന്നാൽ , 41 - ാംമിനിറ്റിൽ റൊജിക് ജർമനിയെ ഞെട്ടിച്ച് ഓസ്ട്രേലിയയെ ഒപ്പമെത്തിച്ചു . എന്നാൽ 44 - ാം മിനിറ്റിൽ പെനാൽറ്റി ലക്ഷ്യത്തിലെത്തിച്ച് ജർമനിയെ വീണ്ടും മുന്നിലെത്തിച്ചു . 48 - ാം മിനിവിൽ ഗൊരെറ്റ്സ്ക ജർമനിയുടെ ലീഡ് വീണ്ടും ഉയർത്തി . എന്നാൽ , 56 - ാം മിനിറ്റിൽ യൂറിച്ച് ഓസ്ട്രേലിയക്കുവേണ്ടി ഒരു ഗോൾ കൂടി നേടി ലോക ചാമ്പ്യന്മാരെ ഒരിക്കൽക്കൂടി ഞെട്ടിച്ചു . വീഡിയോയുടെ സഹായം കൊണ്ടാണ് ഈ ഗോൾ റഫറി അംഗീകരിച്ചത് .